CELEX: 32007R0093
Language: ro
Date: 2007-01-30 00:00:00
Title: Regulamentul (CE) nr. 93/2007 al Comisiei din 30 ianuarie 2007 de modificare a Regulamentului (CE) nr. 2099/2002 al Parlamentului European și al Consiliului de instituire a unui Comitet pentru siguranța maritimă și prevenirea poluării de către nave (COSS)   (Text cu relevanță pentru SEE)

31.1.2007   
            
            
               RO
            
            
               Jurnalul Oficial al Uniunii Europene
            
            
               L 22/12
            
         
      REGULAMENTUL (CE) NR. 93/2007 AL COMISIEI
   
   din 30 ianuarie 2007
   de modificare a Regulamentului (CE) nr. 2099/2002 al Parlamentului European și al Consiliului de instituire a unui Comitet pentru siguranța maritimă și prevenirea poluării de către nave (COSS)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2099/2002 al Parlamentului European și al Consiliului din 5 noiembrie 2002 de instituire a unui Comitet pentru siguranța maritimă și prevenirea poluării de către nave (COSS) și de modificare a regulamentelor privind siguranța maritimă și prevenirea poluării de către nave (1), în special articolul 7,
   întrucât:
   
               (1)
            
            
               Prin Regulamentul (CE) nr. 2099/2002 a fost instituit un Comitet pentru siguranța maritimă și prevenirea poluării de către nave (COSS).
            
         
               (2)
            
            
               Rolul COSS este de a centraliza atribuțiile comitetelor înființate în temeiul dreptului comunitar privind siguranța maritimă, prevenirea poluării de către nave și protejarea condițiilor de viață și de muncă la bordul navelor.
            
         
               (3)
            
            
               Orice act legislativ comunitar adoptat în domeniul siguranței maritime trebuie să prevadă căile de atac în fața COSS.
            
         
               (4)
            
            
               Articolul 7 din Regulamentul (CE) nr. 789/2004 al Parlamentului European și al Consiliului din 21 aprilie 2004 privind transferul în alt registru al cargoboturilor și al navelor de pasageri în interiorul Comunității și de abrogare a Regulamentului (CEE) nr. 613/91 al Consiliului (2), articolul 13 din Directiva 2005/35/CE a Parlamentului European și a Consiliului din 7 septembrie 2005 privind poluarea cauzată de nave și introducerea unor sancțiuni în caz de încălcare (3) și articolul 12 din Regulamentul (CE) nr. 336/2006 al Parlamentului European și al Consiliului din 15 februarie 2006 privind aplicarea Codului Internațional de Management al Siguranței pe teritoriul Comunității și de abrogare a Regulamentului (CE) nr. 3051/95 al Consiliului (4) prevăd că, în vederea punerii în aplicare a acestor regulamente, Comisia va fi asistată de către COSS.
            
         
               (5)
            
            
               Prin urmare, este necesară modificarea în consecință a Regulamentului (CE) nr. 2099/2002.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului pentru siguranța maritimă și prevenirea poluării de către nave (COSS),
            
         ADOPTĂ PREZENTUL REGULAMENT:
   Articolul 1
   La articolul 2 alineatul (2) din Regulamentul (CE) nr. 2099/2002 se adaugă următoarele litere:
   
               „(t)
            
            
               Regulamentul (CE) nr. 789/2004 al Parlamentului European și al Consiliului din 21 aprilie 2004 privind transferul în alt registru al cargoboturilor și al navelor de pasageri în interiorul Comunității și de abrogare a Regulamentului (CEE) nr. 613/91 al Consiliului. (5);
            
         
               (u)
            
            
               Directiva 2005/35/CE a Parlamentului European și a Consiliului din 7 septembrie 2005 privind poluarea cauzată de nave și introducerea unor sancțiuni în caz de încălcare. (6);
            
         
               (v)
            
            
               Regulamentul (CE) nr. 336/2006 al Parlamentului European și al Consiliului din 15 februarie 2006 privind aplicarea Codului Internațional de Management al Siguranței pe teritoriul Comunității și de abrogare a Regulamentului (CE) nr. 3051/95 al Consiliului. (7).
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 ianuarie 2007.
      
         
            Pentru Comisie
         
         Jacques BARROT
         
         
            Vicepreședinte
         
      
   
   
      (1)  JO L 324, 29.11.2002, p. 1. Regulament, astfel cum a fost modificat prin Regulamentul (CE) nr. 415/2004 al Comisiei (JO L 68, 6.3.2004, p. 10).
   
      (2)  JO L 138, 30.4.2004, p. 19.
   
      (3)  JO L 255, 30.9.2005, p. 11.
   
      (4)  JO L 64, 4.3.2006, p. 1.
   
      (5)  JO L 138, 30.4.2004, p. 19.
   
      (6)  JO L 255, 30.9.2005, p. 11.
   
      (7)  JO L 64, 4.3.2006, p. 1.“